Votuesit në Florida bëhen gati për zgjedhjet paraprake për kandidatët republikanë
Sipas anketave më të fundit Mitt Romney është përpara Newt Gingrich-it
Anketat më të fundit të opinionit për pretendentët e presidencës amerikane, se Mitt Romney është përpara Newt Gingrich-it në Florida, ku do të mbahen nesër votimet paraprake. Një anketë e re tregon se Mit Romni ka mbështetjen e 42 përqind të votave të republikaneve, ndërsa Gingriç 27 përqind. Ish guvernatori i Massachusetts po i përqëndron sulmet e tij tek presidenti Barak Obama. Mit Romney po ndihmohet ne garë edhe nga personi që e mundi katër vjet të shkuara, senatori i Arizonës John McCain. Konkurrenti kryesor i Mit Romneyt mbetet Newt Gingrich. Gingrich po e vazhdon garen edhe pas numrave të dobët në anketa dhe turmave të vogla që e pasojnë si këtu në një kishë hispanike në rrethinat e Orlandos. Gingrich ka mbështetës besnikë konservatorë, si Nancy Acevedo. Gingrich mori një shtysë me mbështetjen e ish rivalit Herman Cain. Por në Orlando, drejtuesi i anketës së Universitetit Quinnipiac, Peter Brown thotë se gara në Florida favorizon Mit Romneyn. Çështja e zgjedhshmërisë ishte kritike për dy republikanët që shfrytëzuan ligjin e votimeve të hershme në shtetin e Floridas, Brandon dhe Michelle Crossland. Peter Brown thotë se Florida po bëhet një provë kryesore në garën republikane. Tani për tani, në prag të zgjedhjeve paraprake në Florida, anketat dhe mbështetja duken në favor të Mitt Romneyt në atë që në disa raste ka qenë një betejë kaotike dhe e paparashikuar për kandidaturën republikane.